
Көңілді мереке!
( педагог кадрлармен өткізілетін спорттық ойын-сауық ) 
Мақсаты: Мұғалімдер күні мерекесі қарсаңында  салауатты өмір 
салтын насихаттау арқылы әрбір педагогты өз денсаулығын  
шынықтыруға және 
нығайтуға бағыт беру. 
Спорттық-қимылды ойындар арқылы денені жаттықтыру және қимыл-
қозғалыс белсенділігін арттыру. 
Сайысқа қатысушыларға көңілді әуендер арқылы, ширак қимылдар 
арқылы көтеріңкі көңіл-күй сыйлау, позитивті болуға машықтандыру. 

Керекті құрал-жабдықтар: доптар, кеглилер, құрсаулар, шарлар, ленталар, секіртпелер, секіруге арналған қапшытар, су құйылған құтылар, күз мезгіліне арналған киімдер, арқан, т.б. 
Өтілу барысы:       1) Таныстыру
Жүргізуші:  Қайырлы күн, достар! Ұстаздар мерекесіне орай ұйымдастырылып отырған бүгінгі  мерекелік шараға қош  келдіңіздер! 
Ұстаздар тыншымайтын еңбеккерлер,  
Жемісті біздер үшін, елге еккендер. 
 Адамзат ұрпақтарын тәрбиелей, 
 Зердесін болашақтың зерлеткендер !
                          
                          Өнерпаздар жарысып сан-саналы
                        Жиын десе, той десе жан салады.
                        Ұстаздардың  мерекесі құрметіне
                        Балабақша ұжымы жарысады,   дей келе, бүгінгі сайысқа қатысушыларға сәттілік тілейміз  .





1  «Сұңқар» тобы  ( тәрбиешілер)                                                         
2  «КТК»  тобы   (тәрбиеші көмекшілері )
3  «Найзағай»   тобы   ( мамандар)
Сайысқа 3 команда қатысады, әрбір топта 4 қатысушыдан, әр топ өзінің командасымен, эмблемасымен және ұранымен таныстырады.  


Ә!ділқазылар алқасымен таныстыру: Меңгеруші: А.Тажиданова 
                                                                      Мейірбике : 
                                                                      Логопед: Ғ. Өтеуліқызы


2) Сайыстар
1. Қапшықпен секіру. 
Ойын шарты: Бірінші ойыншы аяғына қапшық киіп, белгіге дейін секіріп барып келеді. Эстафета осылай жалғаасады. Ұпай саны бұрын келген топқа қосылады. 


2. Жұлдызқұрт
Ойын шарты: Әрбір ойыншы шалқалап отырып, алақаны мен табанына сүйене отыра тарақандар секілді белгіні айналып келу керек. Тапсырма дұрыс және нақты орындалуы тиіс.

3.  Егіз-лебіз
Ойын шарты: Қатысушылар екеуден тұрып, бірінің оң аяғы мен екіншісінің сол аяғын бір-біріне байлап, оң қолы мен сол қолына доп ұстатып, белгіні айналып орындарына келуі керек. Тапсырманың талапқа сай орындалуы қадағаланады. 



4. Суқұйғыш
Ойын шарты: Ыдыста 3л су құйылып тұрады. Осы  ыдыстағы суды ожау қасықпен алып, келесі ыдысқа (банка) апарып тасу керек те, суды жылдам тауысу керек. Банка арқылы судың мөлшерлері өлшенеді.
 
5. Секіріп, ой қозғау
Ойын шарты: Бірінші тұрған ойыншы секіртпемен секіріп барып, берілген есепті шығарып , қайта секіртпемен секіріп келу керек. 

6. Шапшаң киіну
Ойын шарты: Топ басшыларымен ойналатын ойын. Қорапқа топ басшының сырт киімдері салынып тұрады, уақыт берілген кезде арқайсысы өз киімдерін тауып киюлері керек, қай топ бірінші киініп болса,соған ұпай саны беріледі. 

7. Арқан тартыс
Ойын шарты: Қарсылас командамен арқан тартысады , белгіленген сызықтан кім асып өтсе, сол топ жеңген болып есептеледі. 

3. Қорытынды. Марапаттау

1) Көңілдің ақ тілегін қол етеміз,
2) Тілектермен ұлғайсын мерекеміз
3) Ұстаздарға арналды  бүгінгі күн,
4) Осымен аяқталды  сайысымыз!
	
Әділқазы мүшелері өз шешімдерін айтып, топтарды марапаттайды. 

